15 octombrie 2025

**Comunicat de presă**

Distrigaz Sud Rețele aduce următoarele **precizări suplimentare** cu privire la întreruperea temporară a alimentării cu gaze naturale **pe mai multe străzi din localitatea Constanța, județul Constanța, din data de 14 octombrie 2025:**

O companie terță, ce executa lucrări de foraj orizontal pe Bulevardul 1 Mai, din localitatea Constanța, județul Constanța, a produs o avarie asupra conductei aferente rețelei de distribuție a gazelor naturale. Ca urmare a acestui incident, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă ieri, 14 octombrie 2025,** **începând cu ora 14:04**.

În urma acestei întreruperi neplanificate, sunt afectați **2.900 de clienți casnici și non casnici** situați pe străzile 1 Mai, Albăstrelelor, Ancorei, Aurora, Aviator Nicolae Belghiru, Caraiman, Corabiei, Dunării, Frigului, Mangaliei, Dr. Marcovici Alexandru Simion, Prof. Munteanu Murgoci Gheorghe, Portului Nou, Romaniței, Stânjeneilor, Tunelului și 1 Decembrie 1918, din localitatea Constanța, județul Constanța.

Echipele Distrigaz Sud se află la fața locului pentru remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 15 octombrie 2025, în jurul orei 22:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*